title: Sancho Abarca (Bardenas)
text: Sancho Abarca ye un mont de 630 metros d'altaria situau en as Bardenas d'Aragón, en a provincia de Zaragoza, a 700 d'a muga con Navarra.
  
  En a suya cima se troba o Santuario de Nuestra Sinyora de Sancho Abarca, puesto de pelegrinache ta os vecins de Taust y atros lugars aragoneses y navarros, quantas antenas de comunicacions, un cubilar ta cazataires y un vértiz cheodesico.
  
  Historia
  Seguntes a tradición popular, o Chueves Santo 7 d'abril de 1569 un pastor roncalés trobó una imachen d'a Virchen chunto a las enrunas de l'antigo castiello de Sancho Abarca en o cabezo del Fraile (557 m). En baixar ta Fustinyana ta dar a noticia se trobó a un cazataire de Taust a qui recentó a suya troballa. O cazataire marchó ascape ta o suyo lugar a decir-lo, fendo que os taustanos puyasen a o mont a prener a imachen antis que no lo fesen os navarros.
  
  Os navarros protestoron por l'apropiación d'a talla, encara que a la fin l'arcebispe de Zaragoza dió a ragón a os aragoneses. Asinas dica a construcción de l'actual ermita de Sancho Abarca entre os sieglos XVII y XVIII, a imachen permaneixió en a parroquia de Taust.
  
  Se veiga tamién
  Virchen de Sancho Abarca
  Sancho Abarca (Taust)
  
  Vinclos externos 
    En Mendikat
    Fuella d'o vértiz cheodesico
  
  Montanyas d'a provincia de Zaragoza
  Montanyas d'a depresión d'Ebro
  Montanyas de Taust
  Vertices cheodesicos d'Aragón
  Montanyas de Cinco Villas